OpenLLM-France/wikimedia huggingface dataset:
# Peseshet

Peseshet psš.t en jeroglífic :
Peseshet, que visqué durant la dinastia IV d'Egipte, és considerada sovint la metgessa més antiga que es coneix a l'antic Egipte, encara que altres, com ara Merit Ptah, van viure abans. El seu títol era "dama supervisora de les metgesses" però si era un metgessa en si mateixa és un fet incert.
Va tenir un fill, Akhethetep, en la mastaba del qual, a Guiza, es va trobar la seva estela personal.
Podria haver-se graduat com a llevadora en una antiga escola de medicina egípcia a Sais. De llevadores n'hi havia d'haver, encara que no es coneix l'antic terme egipci per a això. La Bíblia hebrea - tot i que no és una font provada pels esdeveniments històrics anteriors al segle VII aC - es refereix a les llevadores a l'Èxode:
| « | Hi havia dues llevadores hebrees que es deien Xifrà i Puà. El rei d'Egipte els digué: Quan ajudeu les dones hebrees en el part, si veieu que neix un nen, mateu-lo; si és una nena, deixeu-la viure. | » |

## Referències

* ↑ Hermann Ranke: Die ägyptische Persönennamen. Verlag von J. J. Augustin in Glückstadt, 1935., p.137
* ↑ Plinio Prioreschi, A History of Medicine, Horatius Press 1996, p.334
* ↑ Lois N. Magner, A History of Medicine, Marcel Dekker 1992, p.28
* ↑ Sheldon J. Watts, Disease and Medicine in World History , Routledge 2003, p.19
* ↑ Giorgio Lise, Medicina nell'antico Egitto, Cordani 1978, p.41
* ↑ Paul Ghalioungui, Les plus anciennes femmes-médecins de l'histoire, in BIFAO 75 (1975), pp.159-164
* ↑ Mario Tosi, La donna nell'antico Egitto, Giunti 1997, p.79
# Rodolfo Amando Philippi

Rodolfo Amando (o Rudolph Amandus) Philippi (14 de setembre de 1808 – 23 de juliol de 1904) va ser un paleontòleg, botànic i zoóleg alemany/xilè.
Va marar de la seva Alemanya natal de ben jove cercant un clima mediterrani més favorable per a la seva mala salut. Es va recuperar i va fer treballs com Abbildungen (monografies il·lustrades). El seu germà Bernhard Eunom Philippi el va invitar a traslladar-se a Xile, l'any 1851, on va treballar pel govern. Va esdevenir professor de botànica i zoologia i el director del museu d'història natural, va col·laborar regularment amb Christian Ludwig Landbeck.
El seu net, Rodulfo Amando Philippi Bañados (1905-1969), també va ser zoòleg. En la nomenclatura zoològica el més vell se cita com "Philippi {Krumweide}" per diferenciar-lo del seu net "Philippi {Bañados}".
El Museo de la Exploración Rudolph Amandus Philippi a Valdivia (Xile) rep el seu nom.

## Bibliografia

* Philippi R. A. (1836). Enumeratio molluscorum Siciliae cum viventium tum in tellure tertiaria fossilium, quae in itinere suo observavit. Vol. 1. Arxivat 2012-03-19 a Wayback Machine.
* Philippi R. A. (1844). Enumeratio molluscorum Siciliae cum viventium tum in tellure tertiaria fossilium, quae in itinere suo observavit. Vol. 2. Arxivat 2012-03-19 a Wayback Machine. Eduard Anton, Halle [Halis Saxorum], iv + 303 p., pl. 13-28.

## Referències

* ↑ del Hoyo et al. Handbook of the Birds of the World, Lynx Edicions, Barcelona
* ↑ Es poden consultar els tàxons descrits per aquest autor a International Plant Names Index (anglès)
Biographical Etymology of Marine Organism Names. IV Arxivat 2004-10-31 a Wayback Machine.
# Hípica als Jocs Olímpics d'estiu de 1912

Hípica als Jocs Olímpics d'estiu de 1912 :
| Doma clàssica | homes |
| Concurs complet ind. | homes |
| Salts d'obstacles ind. | homes |
| Concurs complet equips | homes |
| Salts d'obstacles equips | homes |
| < 1900 1920> |||
Als Jocs Olímpics de 1912 celebrats a la ciutat d'Estocolm es realitzaren 5 proves eqüestres, tres en categoria individual (doma clàssica, concurs complet i salts) i dues per equips (concurs complet i salts).
Les proves hípiques retornaren a la competició olímpica després de les seves absències en els Jocs de 1904 i 1908, sent presents de forma ininterrompuda en els Jocs fins a la data.

## Resum de medalles

    Al costat de cada genet apareix el nom del cavall amb el qual va disputar la prova
| Prova | Or | Argent | Bronze |
| Doma clàssica individual detalls | Carl Bonde amb Emporer | Gustaf Adolf Boltenstern amb Neptun | Hans von Blixen-Finecke amb Maggie |
| Concurs complet individual detalls | Axel Nordlander amb Lady Artist | Friedrich von Rochow amb Idealist | Jean Cariou amb Cocotte |
| Concurs complet per equips detalls | Suècia Axel Nordlander amb Lady Artist Nils Adlercreutz amb Atout Ernst Casparsson amb Irmelin Henric Horn af Åminne amb Omen | Imperi Alemany Friedrich von Rochow amb Idealist Richard von Schaesberg amb Grundsee Eduard von Lütcken amb Blue Boy Carl von Moers amb May-Queen | Estats Units Ben Lear amb Poppy John Montgomery amb Deceive Guy Henry amb Chiswell Ephraim Graham amb Connie |
| Salts d'obstacles individual detalls | Jean Cariou amb Mignon | Rabod von Kröcher amb Dohna | Emmanuel de Blommaert amb Clomore |
| Salts d'obstacles per equips detalls | Suècia Gustaf Lewenhaupt amb Medusa Gustaf Kilman amb Gåtan Hans von Rosen amb Lord Iron Fredrik Rosencrantz amb Drabant | França Michel Dufourt amb Amazone Jean Cariou amb Mignon Ernest Meyer amb Allons-y Gaston Seigner amb Cocotte | Imperi Alemany Sigismund Freyer amb Ultimus Wilhelm von Hohenau amb Pretty Girl Ernst Deloch amb Hubertus Frederic Carles de Prússia amb Gibson Boy |

## Nacions participants

En les proves hípiques dels Jocs Olímpics de 1912 hi participaren 62 genets de 10 nacions:
| Bèlgica (4) Dinamarca (4) Estats Units (4) França (4) Imperi Alemany (13) | Imperi Rus (7) Noruega (3) Regne Unit (4) Suècia (17) Xile (2) |

## Medaller

| Posició | País | | | | Total |
| 1 | Suècia | 4 | 1 | 1 | 6 |
| 2 | França | 1 | 1 | 1 | 3 |
| 3 | Imperi Alemany | 0 | 3 | 1 | 4 |
| 4 | Bèlgica | 0 | 0 | 1 | 1 |
| 4 | Estats Units | 0 | 0 | 1 | 1 |

## Notes

* ↑ Incloent un genet polonès que competí per l'Imperi Rus.

## Bibliografia

* Bergvall, Erik (ed.) (1913). a Adams-Ray, Edward (trans.).: The Official Report of the Olympic Games of Stockholm 1912. Stockholm: Wahlström & Widstrand

## Enllaços externs

* (anglès) www.olympic.org - Cercador olímpic
* (anglès) Hípica - Estocolm 1912 Arxivat 2005-02-22 a Wayback Machine.
# Neokantisme

El neokantisme va ser un moviment filosòfic europeu, d'origen predominantment alemany, que va preconitzar un retorn als principis filosòfics de la doctrina d'Immanuel Kant davant la llavors imperant doctrina de l'idealisme absolut de Georg Wilhelm Friedrich Hegel. El neokantisme es mostrava escèptic enfront del que considerava un indegut èmfasi especulatiu del pensament hegelià, i buscava recuperar la doctrina kantiana de la crítica del coneixement davant el predomini de la metafísica.

## Alguns filòsofs neokantians

* Friedrich Albert Lange (1828–1875)
* African Spir (1837–1890)
* Hermann Cohen (1842–1918)
* Alois Riehl (1844–1924)
* Wilhelm Windelband (1848–1915)
* Hans Vaihinger (1852–1933)
* Paul Natorp (1854–1924)
* Karl Vorländer (1860–1928)
* Heinrich Rickert (1863–1936)
* Ernst Troeltsch (1865–1923)
* Jonas Cohn (1869–1947)
* Ernst Cassirer (1874–1945)
* Emil Lask (1875–1915)
* Richard Honigswald (1875–1947)
* Bruno Bauch (1877–1942)
* Leonard Nelson (1882–1927)
* Nicolai Hartmann (1882–1950)
* Lucian Blaga (1885–1961)
* John Hick (1922–2012)

## Bibliografia

* Klaus Christian Köhnke: Entstehung und Aufstieg des Neukantianismus. Suhrkamp-Verlag, Frankfurt am Main 1986. ISBN 3-518-57759-X
* Ernst Wolfgang Orth (Hrsg.): Neukantianismus: Perspektiven und Probleme. Verlag Königshausen & Neumann, Würzburg 1994. ISBN 3-88479-887-1
* Manfred Pascher: Einführung in den Neukantianismus: Kontext, Grundpositionen, praktische Philosophie. Fink-Verlag, München 1997. ISBN 3-8252-1962-3
# Còlit formiguer septentrional

El còlit formiguer septentrional (Myrmecocichla aethiops) és una espècie d'ocell de la família dels muscicàpids (Muscicapidae) pròpia de l'Àfrica. Es troba en una àmplia franja que s'estén per tota la regió del Sahel i rodalia, des del Senegal fins al Sudan. També hi ha un altre nucli de població discontinu a la regió dels grans llacs, entre Uganda, Tanzània i Kènia. Habita les sabanes tropicals i els matollars tropicals secs, tant de muntanya com de terres baixes. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit formiguer septentrional». Diccionari dels ocells del món. TERMCAT. [Consulta: 30 gener 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 711. ISBN 978-84-16728-37-4.
* 1 2 3 BirdLife International. «Northern Anteater-chat. Myrmecocichla aethiops» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 30 gener 2021].
# Gamla Uppsala

Gamla Uppsala (Vella Uppsala) és un centre històric, església i població que pertany a la municipalitat d'Uppsala ("Uppsala kommun"), a Suècia. Durant l'edat del ferro, als segles III i IV, va ser un important centre religiós, econòmic i polític. Fou la seu dels reis suecs abans de l'edat mitjana i aparegué amb freqüència a la mitologia nòrdica. El centre històric conserva gran quantitat de túmuls, tres dels quals reials. Durant l'edat mitjana va ser la ciutat més gran d'Uppland i d'un centre de culte pagà passà a ser la seu de l'arquebisbat de Suècia en 1164.

## Referències

* ↑ «Swedish National Heritage Board» (en suec). Arxivat de l'original el 2014-03-11. [Consulta: 10 març 2014].
# El Montecillo

El Montecillo és el nom de l'estadi municipal de futbol en el qual disputa els seus partits l'Arandina Club de Futbol. Té capacitat per a 6.000 espectadors asseguts, és d'herba natural i té unes dimensions de 105 x 68 m. Va ser construït l'any 1977 per a adaptar-se als estàndards requerits per la Federació Espanyola de Futbol per als equips de competicions estatals.
El partit inaugural va ser el 8 de desembre de 1977 enfront del CD Guadalajara amb resultat de 1-0 per a l'equip local.

### Partits destacats i plens reconeguts

Els partits més destacats en l'estadi són els següents:
* En 2008 es va disputar la final de la copa del rei juvenil entre FC Barcelona i Sevilla FC
* L'estiu de 2010 es va jugar un partit de la classificació de la selecció de futbol femení entre Espanya i Anglaterra amb resultat final de 2-2.
* El 18 de juny de 2011 es produeix el primer ple reconegut en el partit d'anada de la final de play-off d'ascens a Segona Divisió "B" enfront del Alcobendas Sport i després de la compromesa situació d'una setmana tibant per assumptes extraesportius, cosa que fa que l'afició arandina es bolqui amb el seu equip com mai, aconseguint "vestir" de blanc i blau la totalitat de la capacitat. El resultat es va saldar amb 1-0 a favor del conjunt local.

### Altres instal·lacions

L'Arandina compta en els annexos a l'estadi El Montecillo amb tres camps de futbol 11 i 4 de futbol 7 (un d'herba natural i la resta d'herba artificial) on disputen les categories inferiors de la Arandina els seus partits.

## Referències

* ↑ «Estadio El Montecillo - Soccerway». au.soccerway.com. [Consulta: 12 febrer 2020].
* ↑ «Arandina CF – Peña Deportiva y Coria CF – UD. Poblense - Segunda B, Tercera» (en castellà). FutbolBalear.es. [Consulta: 12 febrer 2020].
# Gríxino

«Gríxino» té aquests significats:

## Rússia

* Gríxino (Tomsk), localitat de l'óblast de Tomsk, a Rússia

## Ucraïna

* Gríxine (Crimea), localitat de la República Autònoma de Crimea, a Ucraïna
* Pokrovsk, localitat de l'óblast de Donetsk a Ucraïna originalment anomenada Gríxine
# Maya Moore

Maya April Moore (nascuda l'11 de juny de 1989) és una jugadora nord-americana de bàsquet, actualment juga en el Shanxi Xing Rui Flame i el Minnesota Lynx de la WNBA.
Moore va jugar al bàsquet de la Universitat de Connecticut. Es va convertir en professional el 2011, guanyant el campionat de la WNBA amb el Lynx. En la temporada 2011-2012 va estar amb el Ros Casares València proclamant-se campiona de la Eurolliga. Després del retir sobtat de l'equip de la lliga femenina, aquesta va fer les maletes i se'n va anar a la Xina, a l'equip Shanxi Xing Rui Flame on es proclamaria també campiona en el 2013.

## Trajectòria esportiva
### Universitat

Moore va ser una de les jugadores més destacades en la història del bàsquet universitari americà femení. És l'única jugadora a guanyar el Trofeu Wade tres vegades. Aquest trofeu distingeix a les millors jugadores de bàsquet universitari. El seu club de bàsquet de la universitat, les UConn Huskies, va guanyar el campionat de la NCAA en dues ocasions durant la seva carrera de quatre anys.

### Professional

Moore va ser seleccionada en el número u del draft 2011 de la WNBA. Va ser triada per Minnesota Lynx i va guanyar el premi Rookie de l'Any. En la seva primera temporada, Minnesota Lynx va guanyar el campionat de la WNBA.

## Referències

* ↑ WNBA Maya Moore
* ↑ Maya Moore, Lynx escape with win
* ↑ Ros Casessis' Dream Team: Anticipation For 2011-12 Builds With Lauren Jackson, Maya Moore Signings

## Enllaços externs

* WNBA Profile
# Barranc de Peranera

El barranc de Peranera és un barranc afluent del barranc de Malpàs. Neix dins de l'antic terme de Malpàs i discorre totalment per aquest antic terme, des del 1970 tots dos del municipi del Pont de Suert, de l'Alta Ribagorça.
El barranc es forma per la unió dels barrancs de les Esplugues i de les Girostes, tots dos formats a les muntanyes que separen Malpàs de Durro, i que pel vessant nord donen lloc a la vall de Mulleres, on hi ha l'Estació d'esquí Boí-Taüll. El barranc de Peranera neix a prop i al sud-oest de l'ermita de Santa Margarida de Peranera, a llevant de la Borda d'Amunt i al nord-est de la Borda d'Avall.
Un cop format, rep l'afluència de diversos barrancs més: per la dreta, el barranc de les Aigües, per l'esquerra el de les Carants, on passa entre Erillcastell i Peranera. Tot seguit per la dreta el de la Fornera, després per la dreta la Canal del Fener i tot seguit per l'esquerra el barranc del Solà, després dels quals arriba a les Mines de Malpàs, després de les quals troba el Pont de Castellars, sota mateix del poble de Castellars, i segueix paral·lelament a la carretera de la Mina.
Poc després passa pel Pont de la Ribera i de seguida arriba al sud-est del poble de Malpàs, on es transforma en el barranc de Malpàs en rebre tot de barrancs per l'esquerra que baixen de la zona dels Vinyals i el Vedat de Pui.
A la part final del seu curs es troben els llocs on hi ha un cert aprofitament dels recursos naturals de la conca d'aquest riu: uns quants horts i prats de ragadiu, i les Mines de Malpàs.

## Etimologia

Rep el nom del poble de Peranera, en terme del qual es forma. També passa a prop d'aquest mateix poble.

## Bibliografia

* MADOZ, Pascual. "Peranera". Dins Diccionario geográfico-estadístico-histórico de España y sus posesiones de Ultramar. Madrid: Establecimiento Literario-Tipográfico, 1845. Edició facsímil Articles sobre El Principat de Catalunya, Andorra i zona de parla catalana del Regne d'Aragó al <<Diccionario geográfico-estadístico-histórico de España y sus posesiones de Ultramar>> de Pascual Madoz. V. 1. Barcelona: Curial, 1985. ISBN 84-7256-256-5.

## Enllaços externs

* Institut Cartogràfic de Catalunya
# Dècada del 590 aC
## Esdeveniments

* 598 aC - Nabucodonosor II (rei de Babilònia) nomena Sedecies com a rei de Judà.
* 597 aC - Nabucodonosor II ocupa Jerusalem
* 594 aC - Reforma de la constitució d'Atenes.
# El Veïnat (Santa Susanna)

El Veïnat és una masia de Santa Susanna (Maresme) inclosa a l'Inventari del Patrimoni Arquitectònic de Catalunya.

## Descripció

Conjunt de masies disperses en un espai concret de la vall de Santa Susanna.
Formen part del veïnat Can Rosic, que té una llinda amb una inscripció del segle XVIII; Can Burxans vell; el Mas d'en Calça; Cal Petit; Cal Mestrol i Cal Capità.

## Referències

* 1 2 «El Veïnat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Grínevo

Grínevo - Гринево (rus) - és un poble de l'óblast de Bélgorod, a Rússia. El 2010 tenia 251 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Pevely

Pevely és una població dels Estats Units a l'estat de Missouri. Segons el cens del 2008 tenia 5.808 habitants.

## Demografia

Segons el cens del 2000, Pevely tenia 3.768 habitants, 1.411 habitatges, i 1.008 famílies. La densitat de població era de 438,2 habitants per km².
Dels 1.411 habitatges en un 40,5% hi vivien nens de menys de 18 anys, en un 48,1% hi vivien parelles casades, en un 16,7% dones solteres, i en un 28,5% no eren unitats familiars. En el 23,4% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,12.
Per edats la població es repartia de la següent manera: un 30,1% tenia menys de 18 anys, un 10,5% entre 18 i 24, un 30,4% entre 25 i 44, un 20,3% de 45 a 60 i un 8,6% 65 anys o més.
L'edat mediana era de 31 anys. Per cada 100 dones de 18 o més anys hi havia 90,7 homes.
La renda mediana per habitatge era de 34.916 $ i la renda mediana per família de 37.288 $. Els homes tenien una renda mediana de 32.301 $ mentre que les dones 20.673 $. La renda per capita de la població era de 14.403 $. Entorn del 19,7% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pevely». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Pevely». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Trompa de Fal·lopi

Les trompes de Fal·lopi o trompes uterines són un parell de tubs membranosos disposats simètricament. Cadascun d'ells va des de l'angle superior de l'úter fins a l'ovari del costat corresponent i estan situats entre les fulles del lligament ample. L'extremitat externa, anomenada pavelló, és lliure i recull l'òvul per transportar-lo fins a l'úter.
És el lloc on es produeix la fecundació d'un espermatozoide i un òvul. Normalment, l'òvul ha de ser fecundat el primer dia o el segon, ja que al tercer dia es deteriora i mor i, quan ja fa uns dies que és a l'úter, s'expulsa. Aquest procés dura aproximadament cinc dies i és quan té lloc la menstruació.

## Parts

* Istme
* Ampul·la
* Infundíbul o pavelló, que finalitza en franges, una de les quals és la franja ovàrica
# Dilatació gravitacional del temps

La dilatació Universal del temps va ser descoberta per Albert Einstein l'any 1915, juntament amb la teoria de la relativitat general.
La teoria de la Dilatació Universal del temps explica la diferència en el temps transcorregut mesurat per dos observadors, pot ser degut a la diferència de velocitat entre sí o per estar situat de manera diferent en relació amb un camp gravitatori, és a dir, si s'envia en un viatge espacial un rellotge físicament igual a un altre que es deixa a la Terra, es podria observar una petita diferència en la velocitat del pas del temps entre els dos rellotges, això se sol interpretar com que el temps s'ha ralentitzat pel rellotge enviat a l'espai, però això només és cert en el context del sistema de referència del rellotge observador (el que està a la Terra).
# Galícia Sempre

Galícia Sempre (Ga.S) és un partit polític local centreesquerra de Becerreá fundat per Manuel Martínez Núñez.

## Referències

* ↑ States., Parlamento Centroamericano. Instituto Centroamericano de Estudios Políticos. Organization of American. Registro de partidos políticos de Centroamérica y República Dominicana.. Parlamento Centroamericano, 2005-.
* ↑ González Martínez, Plácido «El inventario de arquitectura del siglo XX en España presenta los primeros resultados». revista PH, 01-11-2007, pàg. 17. DOI: 10.33349/2007.64.2427. ISSN: 2340-7565.
# El Veïnat d'Avall (Santa Coloma de Farners)

El Veïnat d'Avall és una entitat de població del municipi de Santa Coloma de Farners, a la comarca de la Selva. En el cens de 2006 tenia 153 habitants.
# Grand Combin de la Tsessette

El Grand Combin de la Tsessette o Combin de la Tsessette és una muntanya de 4.141 metres que es troba a la regió del Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 30 agost 2011].
Quatremils dels Alps :
Alps
Quatremils
categoria :
# Max Weber (artista)

Max Weber (Białystok, 18 d'abril de 1881 - Great Neck, Nova York, 4 d'octubre de 1961) va ser un pintor i poeta nord-americà d'origen rus i jueu.
La seva obra va estar a cavall entre l'expressionisme i el cubisme i, més tard, l'abstracció. Va estudiar al Pratt Institute de Brooklyn i a París (1905-1908), on va rebre la influència de Cézanne, així com del fauvisme -va estudiar amb Matisse-. Més tard va rebre la influència del cubisme i de Picasso i Braque. També va mostrar interès per l'art primitiu i oriental.
Les seves primeres obres van ser de signe cubista i expressionista (Restaurant xinès, 1915, Museu Whitney d'Art Americà, Nova York), evolucionant des de 1917 cap a l'abstracció, destacant pel colorit brillant, les distorsions violentes i un fort to emocional. Entre els seus llibres destaquen Poemes cubistes (Cubist Poems, 1914) i l'autobiografia Max Weber (1945).

## Galeria

* Portrait of Abraham Walkowitz, c. 1907
* Composition with Four Figures, 1910
* Standing Figure, 1911
* Study for Russian Ballet, 1914
* Russian Ballet, 1916
* Sabbath, 1919
* The Visit, 1919, Brooklyn Museum

## Col·leccions

* Addison Gallery of American Art
* Art Institute of Chicago
* Berkshire Museum
* Blanton Museum of Art
* Brooklyn Museum
* Cleveland Museum of Art
* Corcoran Gallery of Art
* Crystal Bridges Museum of American Art
* Detroit Institute of Art
* Fred Jones Jr. Museum of Art
* Harvard Art Museums
* Hirshhorn Museum and Sculpture Garden
* Huntington Library
* Jewish Museum (New York)
* Los Angeles County Museum of Art
* Mary and Leigh Block Museum of Art
* Memorial Art Gallery
* Memphis Brooks Museum of Art
* Metropolitan Museum of Art
* Museum of Fine Arts, Boston
* Museum of Modern Art
* National Gallery of Art
* Newark Museum
* Phillips Collection
* Reynolda House Museum of American Art
* Sheldon Museum of Art
* Smithsonian American Art Museum
* Terra Foundation for American Art
* Thyssen-Bornemisza Museum
* Walker Art Center
* Westmoreland Museum of American Art
* Whitney Museum of American Art
* Wichita Art Museum

## Referències

* ↑ Chilvers, Ian. Diccionario de arte. Alianza Editorial, Barcelona, 2007. ISBN 978-84-206-6170-4.
* ↑ Max Weber. Cubist Poems (Classic Reprint). Forgotten Books, 15 juliol 2015. ISBN 978-1-331-47143-1.
# Trompa

«Trompa» té aquests significats:
* Trompa (animal), part del cos d'alguns animals com l'elefant
* Trompa (instrument), instrument musical
* Trompa de Fal·lopi tub membranós que connecta l'úter amb l'ovari al sistema reproductor femení
* trompa d'Eustaqui uneix l'orella mitjana i la faringe
* trompa (arquitectura) element constructiu sobre el que se sustenta una cúpula
* trompa d'aigua, sistema que permet comprimir aire a partir d'un salt d'aigua
Viccionari